ΚΟΙΝΗ ΘΕΣΗ (ΕΚ) αριθ. 44/2002

η οποία καθορίστηκε από το Συμβούλιο στις 27 Μαΐου 2002

για την έκδοση της οδηγίας 2002/.../ΕΚ του Ευρωπαϊκού Κοινοβουλίου και του Συμβουλίου, της ..., που τροποποιεί τις οδηγίες για την ασφάλεια στη ναυτιλία και την πρόληψη της ρύπανσης από τα πλοία

(2002/C 170 E/05)

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 80, παράγραφος 2,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

τη γνώμη της Επιτροπής των Περιφερειών(3),

αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης(4),

Εκτιμώντας τα εξής:

(1) Οι οδηγίες που ισχύουν στον τομέα της ασφάλειας στη ναυτιλία παραπέμπουν στην επιτροπή που έχει συσταθεί από την οδηγία 93/75/ΕΟΚ του Συμβουλίου της 13ης Σεπτεμβρίου 1993 για τις ελάχιστες προδιαγραφές που απαιτούνται για τα πλοία τα οποία κατευθύνονται σε ή αποπλέουν από κοινοτικούς λιμένες μεταφέροντας επικίνδυνα ή ρυπογόνα εμπορεύματα(5), και, σε ορισμένες περιπτώσεις, στην επιτροπή ad hoc που έχει συσταθεί δυνάμει της σχετικής οδηγίας. Οι επιτροπές αυτές διέπονται από τους κανόνες της απόφασης 87/373/ΕΟΚ του Συμβουλίου, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(6).

(2) Η απόφαση 87/373/ΕΟΚ αντικαταστάθηκε από την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7). Τα απαιτούμενα μέτρα για την εφαρμογή των εν ισχύι οδηγιών περί ασφαλείας στη ναυτιλία θα πρέπει να θεσπίζονται σύμφωνα με την απόφαση 1999/468/ΕΚ.

(3) Ο κανονισμός (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου της ... για την Επιτροπή ασφάλειας στη ναυτιλία και πρόληψης της ρύπανσης από τα πλοία (COSS)(8), συγκεντρώνει τα καθήκοντα των επιτροπών που έχουν θεσπισθεί από την κοινοτική νομοθεσία στο πεδίο της ασφάλειας στη ναυτιλία, πρόληψης της ρύπανσης από τα πλοία και προστασίας των όρων διαβίωσης και εργασίας στα πλοία.

(4) Θα πρέπει συνεπώς να τροποποιηθούν οι οδηγίες 93/75 ΕΟΚ, 94/57/ΕΚ(9), 95/21/ΕΚ(10), 96/98/ΕΚ(11), 97/70/ΕΚ(12) 98/18/ΕΚ(13), 98/41/ΕΚ(14), 1999/35/ΕΚ(15) του Συμβουλίου και 2000/59/ΕΚ(16), 2001/25/ΕΚ(17) και 2001/96/ΕΚ(18) του Ευρωπαϊκού Κοινοβουλίου και του Συμβουλίου που ισχύουν στον τομέα της ασφάλειας στη ναυτιλία για να αντικατασταθούν οι υφιστάμενες επιτροπές από την COSS.

(5) Θα πρέπει επίσης να τροποποιηθούν οι οδηγίες αυτές έτσι ώστε να εφαρμόζονται έναντι αυτών οι διαδικασίες τροποποίησης που θεσπίζει ο κανονισμός (ΕΚ) αριθ. .../2002, καθώς και οι σχετικές διατάξεις του κανονισμού αυτού που έχουν ως αντικείμενο να διευκολυνθεί η προσαρμογή τους στις τροποποιήσεις των διεθνών νομοθετημάτων που μνημονεύονται στην κοινοτική νομοθεσία στον τομέα της ασφάλειας στη ναυτιλία,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος

Στόχος της παρούσας οδηγίας είναι να βελτιωθεί η εφαρμογή της κοινοτικής νομοθεσίας που διέπει την ασφάλεια στη ναυτιλία, την πρόληψη της ρύπανσης από τα πλοία και τους όρους διαβίωσης και εργασίας στα πλοία:

α) με την προσθήκη μνείας της COSS,

β) με την επίσπευση της επικαιροποίησης και της διευκόλυνσης της τροποποίησής της νομοθεσίας αυτής βάσει των εξελίξεων στο πλαίσιο των διεθνών νομοθετημάτων που ισχύουν στον τομέα ασφαλείας στη ναυτιλία, πρόληψης της ρύπανσης από τα πλοία και των όρων διαβίωσης και εργασίας στα πλοία, βάσει του κανονισμού (ΕΚ) αριθ. .../2002.

Άρθρο 2

Τροποποίηση της οδηγίας 93/75/ΕΟΚ

Η οδηγία 93/75/ΕΟΚ τροποποιείται ως εξής:

1) Το άρθρο 2, σημεία ε), στ), ζ) η) και θ) τροποποιούνται ως εξής: "ε) 'MARPOL 73/78': διεθνής σύμβαση για την πρόληψη της ρύπανσης από τα πλοία, όπως τροποποιήθηκε με το πρωτόκολλο του 1978, στην ενημερωμένη έκδοσή τους,

στ) 'Κώδικας IMDG': ο διεθνής θαλάσσιος κώδικας για τα επικίνδυνα εμπορεύματα, στην ενημερωμένη έκδοση,

ζ) 'Κώδικας IBC': ο διεθνής κώδικας του διεθνούς ναυτιλιακού οργανισμού (ΙΜΟ) ο σχετικός με τη ναυπήγηση και τον εξοπλισμό των πλοίων που μεταφέρουν χύδην επικίνδυνες χημικές ουσίες, στην ενημερωμένη έκδοση,

η) 'Κώδικας IGC': ο διεθνής κώδικας του ΙΜΟ ο σχετικός με τη ναυπήγηση και τον εξοπλισμό των πλοίων που μεταφέρουν χύδην υγροποιημένα αέρια, στην ενημερωμένη έκδοση,

θ) 'Κώδικας INF': ο κώδικας του διεθνούς ναυτιλιακού οργανισμού ΙΜΟ για την ασφαλή μεταφορά, σε δοχεία, επί πλοίων, ακτινοβολημένων πυρηνικών καυσίμων, πλουτωνίου και εντόνως ραδιενεργών αποβλήτων, στην ενημερωμένη έκδοση,".

2) Στο άρθρο 11 προστίθεται το εξής εδάφιο: "Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου της ... για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(19).".

3) Το άρθρο 12 αντικαθίσταται από το εξής κείμενο: "Άρθρο 12

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS), που ιδρύθηκε βάσει του άρθρου 3 του κανονισμού (ΕΚ) αριθ. .../2002.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(20), τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η επιτροπή θεσπίζει τον εσωτερικό κανονισμό της.".

Άρθρο 3

Τροποποίηση της οδηγίας 94/57/ΕΚ

Η οδηγία 94/57/ΕΚ τροποποιείται ως εξής:

1) Στο άρθρο 2, σημείο δ), η φράση "που ισχύουν στις 19 Δεκεμβρίου 2001" αντικαθίσταται ως εξής: "στην ενημερωμένη έκδοση".

2) Το άρθρο 7 σημείο 1 αντικαθίσταται ως εξής: "1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS), που ιδρύθηκε βάσει του άρθρου 3 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου της ... για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(21).".

3) Στο άρθρο 8, παράγραφος 2, προστίθεται το εξής εδάφιο: "Οι τροποποιήσεις των διεθνών νομοθετημάτων που αναφέρονται στο άρθρο 2 στοιχείο δ) και στο άρθρο 6 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002".

Άρθρο 4

Τροποποίηση της οδηγίας 95/21/ΕΚ

Η οδηγία 95/21/ΕΚ τροποποιείται ως εξής:

1) Το άρθρο 2 τροποποιείται ως εξής:

α) στο σημείο 1) η φράση "που ισχύουν στις 19 Δεκεμβρίου 2001" αντικαθίσταται ως εξής: "στην ενημερωμένη έκδοση",

β) στο σημείο 2) η φράση "όπως έχει στις 19 Δεκεμβρίου 2001" αντικαθίσταται ως εξής: "στην ενημερωμένη έκδοση".

2) Το κείμενο του άρθρου 18 σημείο 1 αντικαθίσταται από το εξής κείμενο: "1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου της ... για την επιτροπή ασφαλείας στη ναυτιλία και πρόληψης της ρύπανσης από τα πλοία COSS(22).".

3) Το άρθρο 19 τροποποιείται ως εξής:

α) το σημείο γ) αντικαθίσταται από το εξής κείμενο: "γ) προκειμένου να ενημερωθεί στο άρθρο 2 παρ. 1) ο κατάλογος των διεθνών συμβάσεων που είναι συναφείς προς τους σκοπούς της παρούσας οδηγίας.",

β) προστίθεται το εξής εδάφιο: "Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002".

Άρθρο 5

Τροποποίηση της οδηγίας 96/98/ΕΚ

Η οδηγία 96/98/ΕΚ τροποποιείται ως εξής:

1) στο άρθρο 2, τα σημεία γ), δ) και ιδ), η φράση "όπως ισχύει την 1η Ιανουαρίου 2001" αντικαθίσταται ως εξής: "στην ενημερωμένη έκδοση",

2) το άρθρο 17 αντικαθίσταται ως εξής: "Άρθρο 17

Η παρούσα οδηγία μπορεί να τροποποιηθεί με τη διαδικασία του άρθρου 18 παρ. 2 προκειμένου:

- να υλοποιηθούν τυχόν τροποποιήσεις των διεθνών νομοθετημάτων, προς επίτευξη των στόχων της,

- να ενημερώνεται το Παράρτημα Α, τόσο με την προσθήκη νέου εξοπλισμού όσο και με τη μεταφορά εξοπλισμού από το Παράρτημα Α.2 στο Παράρτημα Α.1, και αντιστρόφως,

- να προστεθεί η δυνατότητα χρησιμοποίησης των ενοτήτων Β + Γ και της ενότητας Η για τον εξοπλισμό που απαριθμείται στο Παράρτημα Α.1, και μέσω τροποποίησης των στηλών για τις ενότητες σχετικά με την αξιολόγηση της πιστότητας,

- να συμπεριληφθούν και άλλοι οργανισμοί τυποποίησης στον ορισμό των 'προτύπων δοκιμής' του άρθρου 2.

Οι συμβάσεις και τα πρότυπα δοκιμών που αναφέρονται στα σημεία γ), δ) και ιδ) του άρθρου 2 νοούνται με την επιφύλαξη των μέτρων που ενδεχομένως λαμβάνονται κατ' εφαρμογή του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(23).".

3) Το κείμενο του άρθρου 18 αντικαθίσταται από το εξής κείμενο: "Άρθρο 18

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS), που ιδρύθηκε βάσει του άρθρου 3 του κανονισμού (ΕΚ) αριθ. .../2002.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(24), τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η Επιτροπή θεσπίζει τον εσωτερικό κανονισμό της.".

Άρθρο 6

Τροποποίηση της οδηγίας 97/70/ΕΚ

Η οδηγία 97/70/ΕΚ τροποποιείται ως εξής:

1) Στο άρθρο 8 προστίθεται το εξής εδάφιο: "Οι τροποποιήσεις του διεθνούς νομοθετήματος του άρθρου 2 παρ. 4 μπορούν να εξαιρεθούν από την παρούσα οδηγία βάσει του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την Επιτροπή ασφαλείας στην ναυτιλία και πρόληψης της ρύπανσης από τα πλοία (COSS)(25).".

2) Το άρθρο 9 αντικαθίσταται από το εξής κείμενο: "Άρθρο 9

Επιτροπή

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3 του κανονισμού (ΕΚ) αριθ. .../2002.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7, της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(26), τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η επιτροπή θεσπίζει τον εσωτερικό κανονισμό της.".

Άρθρο 7

Τροποποίηση της οδηγίας 98/18/ΕΚ

Η οδηγία 98/18/ΕΚ τροποποιείται ως εξής:

1) Το άρθρο 2, σημεία α), β), γ), δ) και στ), τροποποιούνται ως εξής: "α) 'διεθνείς συμβάσεις': η διεθνής σύμβαση του 1974 περί ασφαλείας της ανθρώπινης ζωής εν θαλάσση ('σύμβαση Solas του 1974') και η διεθνής σύμβαση του 1966 περί γραμμών φορτώσεως πλοίων, καθώς και τα πρωτόκολλα και οι τροποποιήσεις τους, στην ενημερωμένη έκδοση,

β) 'κώδικας ευστάθειας σε άθικτη κατάσταση': ο 'διεθνής κώδικας για την ευστάθεια σε άθικτη κατάσταση όλων των τύπων πλοίων που καλύπτονται από τις ρυθμίσεις του ΙΜΟ', ο οποίος περιέχεται στο ψήφισμα αριθ. Α.749(18) της ολομέλειας του ΙΜΟ της 4ης Νοεμβρίου 1993, στην ενημερωμένη έκδοση,

γ) 'κώδικας ταχύπλοων σκαφών': ο διεθνής κώδικας ασφαλείας ταχύπλοων σκαφών, ο οποίος περιέχεται στο ψήφισμα αριθ. MSC 36(63) της Επιτροπής Ναυτικής Ασφάλειας του ΙΜΟ της 20ής Μαΐου 1994, στην ενημερωμένη έκδοση,

δ) 'GMDSS': το παγκόσμιο ναυτιλιακό σύστημα για την παροχή βοήθειας και την ασφάλεια, που ορίζεται στο κεφάλαιο IV της σύμβασης Solas του 1974, στην ενημερωμένη έκδοση,

στ) 'επιβατηγό ταχύπλοο σκάφος': ταχύπλοο σκάφος που ορίζεται στον κανονισμό Χ/1 της σύμβασης Solas του 1974, στην ενημερωμένη έκδοση, το οποίο μεταφέρει περισσοτέρους από δώδεκα επιβάτες. Δεν θεωρούνται ως επιβατηγά ταχύπλοα σκάφη τα επιβατηγά τα οποία εκτελούν εσωτερικά θαλάσσια δρομολόγια κλάσεως Β, Γ, ή Δ όταν:

- το εκτόπισμά τους που αντιστοιχεί με τη σχεδιασθείσα ισαλογραμμή είναι μικρότερο των 500 m3 και

- η ανώτατη ταχύτητά τους, όπως ορίζεται στην παράγραφο 1.4.30 του κώδικα HSC, είναι μικρότερη των 20 κόμβων."

2) Στο άρθρο 6 παράγραφος 1, σημεία β) και γ), παράγραφος 2, σημείο α) στοιχείο i) και παράγραφος 3, σημείο α), η φράση "όπως τροποποιείται την ημερομηνία εκδόσεως της παρούσας οδηγίας" τροποποιείται ως εξής: "στην ενημερωμένη έκδοση".

3) Το άρθρο 8 αντικαθίσταται ως εξής: "Άρθρο 8

Προσαρμογές

Ακολουθώντας τη διαδικασία του άρθρου 9, παρ. 2

α) i) οι ορισμοί του άρθρου 2, στοιχεία α), β), γ), δ) και κ) και

ii) οι διατάξεις για τις διαδικασίες και κατευθυντήριες γραμμές για τις επιθεωρήσεις που αναφέρονται στο άρθρο 10,

iii) οι διατάξεις σχετικά με τη σύμβαση Solas και το Διεθνή Κώδικα Ασφάλειας Ταχύπλοων Σκαφών, στις οποίες περιλαμβάνονται οι μεταγενέστερες τροποποιήσεις που ορίζονται στο άρθρο 4 παρ. 3, στο άρθρο 6 παρ. 4, στο άρθρο 10 παρ. 3 και στο άρθρο 11 παρ. 3, και

iv) οι ειδικές αναφορές στις 'Διεθνείς Συμβάσεις' και τις αποφάσεις του Διεθνούς Ναυτιλιακού Οργανισμού (ΙΜΟ) που αναφέρονται στα άρθρα 2 σημεία στ), ια) και ιε), 3 παρ. 2 σημείο α), 6 παρ. 1 σημεία β) και γ) και 6 παρ. 2 σημείο β) και 11 παρ. 3,

μπορούν να προσαρμόζονται προκειμένου να ληφθούν υπόψη οι διεθνείς εξελίξεις, ιδίως στα πλαίσια του ΙΜΟ,

β) Τα παραρτήματα είναι δυνατόν να τροποποιούνται έτσι ώστε:

i) να εφαρμόζονται, για τους σκοπούς της παρούσας οδηγίας, οι τροποποιήσεις που επέρχονται στις διεθνείς συμβάσεις,

ii) να βελτιώνονται οι τεχνικές τους προδιαγραφές με βάση την αποκτώμενη πείρα.

Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου της για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(27).".

4) Το άρθρο 9 αντικαθίσταται από το εξής κείμενο: "Άρθρο 9

Επιτροπή

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3 του κανονισμού (ΕΚ) αριθ. .../2002.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(28) τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η επιτροπή θεσπίζει τον εσωτερικό κανονισμό της."

Άρθρο 8

Τροποποίηση της οδηγίας 98/41/ΕΚ

Η οδηγία 98/41/ΕΚ(29) τροποποιείται ως εξής:

1) στο άρθρο 2, τρίτη περίπτωση, η φράση "όπως ισχύει κατά την ημερομηνία έκδοσης της παρούσας οδηγίας" αντικαθίσταται από τη φράση "στην ενημερωμένη έκδοση",

2) Στο άρθρο 12 προστίθεται το εξής εδάφιο: "Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(30).".

3) Το άρθρο 13 αντικαθίσταται από το εξής κείμενο: "Άρθρο 13

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS), που ιδρύθηκε βάσει του άρθρου 3 του κανονισμού (ΕΚ) αριθ. .../2002.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(31), τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η επιτροπή θεσπίζει τον εσωτερικό κανονισμό της.".

Άρθρο 9

Τροποποίηση της οδηγίας 1999/35/ΕΚ

Η οδηγία 1999/35/ΕΚ τροποποιείται ως εξής:

1) Στο άρθρο 2 τα σημεία β), δ), ε) και ιε) αντικαθίστανται ως εξής: "β) 'ταχύπλοο επιβατηγό σκάφος', το ταχύπλοο σκάφος όπως αυτό ορίζεται στον κανονισμό Χ/1 του κεφαλαίου της σύμβασης Solas του 1974 στην ενημερωμένη έκδοση, το οποίο μεταφέρει πάνω από δώδεκα άτομα,

[...]

δ) 'σύμβαση Solas του 1974', η διεθνής σύμβαση περί ασφαλείας της ανθρώπινης ζωής εν θαλάσση, καθώς και τα πρωτόκολλα και οι τροποποιήσεις της στην ενημερωμένη έκδοση,

ε) 'κώδικας ταχύπλοων σκαφών', ο 'διεθνής κώδικας ασφαλείας ταχύπλοων σκαφών' που περιέχεται στο ψήφισμα MSC 36(63) της Επιτροπής Ναυτικής Ασφάλειας του ΙΜΟ, της 20ής Μαΐου 1994, στην ενημερωμένη έκδοση,

[...]

ιε) 'εταιρεία', μια εταιρεία που εκμεταλλεύεται ένα ή περισσότερα οχηματαγωγά ro-ro, για την οποία έχει εκδοθεί έγγραφο συμμόρφωσης σύμφωνα με το άρθρο 5 παράγραφος 2 του κανονισμού (ΕΚ) αριθ. 3051/95 του Συμβουλίου, της 8ης Δεκεμβρίου 1995, για τη διαχείριση της ασφάλειας των επιβατηγών οχηματαγωγών πλοίων, roll-on/roll-off (ro-ro) ή μία εταιρεία που εκμεταλλεύεται ταχύπλοα επιβατηγά σκάφη, για την οποία έχει εκδοθεί έγγραφο συμμόρφωσης σύμφωνα με τον κανονισμό ΙΧ/4 της σύμβασης Solas του 1974 στην ενημερωμένη έκδοση,".

2) Το κείμενο του άρθρου 16 αντικαθίσταται από το εξής κείμενο: "Άρθρο 16

Επιτροπή

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS), που ιδρύθηκε βάσει του άρθρου 3 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την ασφάλεια στη ναυτιλία, και την πρόληψη της ρύπανσης από τα πλοία (COSS)(32).

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(33), τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε δύο μήνες.

3. Η επιτροπή θεσπίζει τον εσωτερικό κανονισμό της.".

3) Στο άρθρο 17 προστίθεται το εξής εδάφιο: "Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002".

4) Το Παράρτημα Ι τροποποιείται ως εξής:

Στο σημείο 7, η φράση "απόφαση MSC ... (70) της Επιτροπής Ναυτικής Ασφάλειας" αντικαθίσταται από τη φράση "απόφαση Α.893(21) της Συνέλευσης του Διεθνούς Ναυτιλιακού Οργανισμού".

Άρθρο 10

Τροποποίηση της οδηγίας 2000/59/ΕΚ

Η οδηγία 2000/59/ΕΚ τροποποιείται ως εξής:

1) Στο σημείο β) του άρθρου 2, η φράση και "όπως ισχύει κατά την ημερομηνία έκδοσης της παρούσας οδηγίας" αντικαθίσταται ως εξής: "στην ενημερωμένη έκδοση",

2) το άρθρο 14 σημείο 1) αντικαθίσταται από το εξής κείμενο: "Άρθρο 14

1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την ασφάλεια στη ναυτιλία και την πρόληψη της ρύπανσης από τα πλοία (COSS)(34).".

3) Στο άρθρο 15 προστίθεται η εξής παράγραφος: "Οι τροποποιήσεις των διεθνών νομοθετημάτων που αναφέρονται στο άρθρο 2 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002".

Άρθρο 11

Τροποποίηση της οδηγίας 2001/25/ΕΚ

Η οδηγία 2001/25/ΕΚ τροποποιείται ως εξής:

1) Στο άρθρο 1 τα σημεία 16, 17, 18, 21, 22, 23 και 24 αντικαθίστανται ως εξής: "16. 'δεξαμενόπλοιο χημικών': το πλοίο που έχει κατασκευαστεί ή μετασκευαστεί και χρησιμοποιείται για τη χύδην μεταφορά οποιουδήποτε υγρού προϊόντος αναφερομένου στο κεφάλαιο 17 του διεθνούς κώδικα πλοίων χύδην μεταφοράς χημικών ουσιών, στην ενημερωμένη έκδοση,

17. 'δεξαμενόπλοιο υγραεριοφόρο': το πλοίο που έχει κατασκευαστεί ή μετασκευαστεί και χρησιμοποιείται για τη χύδην μεταφορά οποιουδήποτε υγροποιημένου αερίου ή άλλου προϊόντος αναφερομένου στο κεφάλαιο 19 του διεθνούς κώδικα αεριοφόρων πλοίων, στην ενημερωμένη έκδοση,

18. 'κανονισμοί ραδιοεπικοινωνιών': οι αναθεωρημένοι κανονισμοί ραδιοεπικοινωνιών που έχουν εκδοθεί από την παγκόσμια διοικητική διάσκεψη ραδιοεπικοινωνιών για τις κινητές υπηρεσίες, στην ενημερωμένη έκδοση,

[...]

21. 'σύμβαση STCW': η διεθνής σύμβαση για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών, όπως εφαρμόζεται για τα εν λόγω θέματα, λαμβανομένων υπόψη των μεταβατικών διατάξεων του άρθρου VII και του κανονισμού I/15 της σύμβασης και συμπεριλαμβανομένων, κατά περίπτωση, των εφαρμοστέων διατάξεων του κώδικα STCW, στην ενημερωμένη έκδοση,

22. 'καθήκοντα ασυρμάτου': περιλαμβάνουν, κατά περίπτωση, την τήρηση φυλακών και την τεχνική συντήρηση και επισκευές που διενεργούνται σύμφωνα με τους κανονισμούς ραδιοεπικοινωνιών, τη διεθνή σύμβαση για την ασφάλεια της ανθρώπινης ζωής στη θάλασσα του 1974 (SOLAS) στην ενημερωμένη έκδοση, και κατά την κρίση κάθε κράτους μέλους, τις σχετικές συστάσεις του διεθνούς κράτους μέλους, τις σχετικές συστάσεις του διεθνούς ναυτιλιακού οργανισμού (ΔΝΟ), στην ενημερωμένη έκδοση,

23. 'επιβατηγό πλοίο ro-ro': το επιβατηγό πλοίο που διαθέτει ro-ro χώρους φορτίου ή χώρους ειδικής κατηγορίας, όπως αυτοί ορίζονται στη σύμβαση SOLAS, στην ενημερωμένη έκδοση,

24. 'κώδικας STCW': κώδικας εκπαίδευσης, έκδοσης πιστοποιητικών και τήρησης φυλακών των ναυτικών, όπως εγκρίθηκε με το ψήφισμα 2 της διάσκεψης των μερών STCW του 1995, στην ενημερωμένη έκδοση,".

2) Στο άρθρο 22 προστίθεται η εξής παράγραφος: "4. Οι τροποποιήσεις των διεθνών νομοθετημάτων που αναφέρονται στο άρθρο 1 μπορούν να αποκλείονται από το πεδίο εφαρμογής της παρούσας οδηγίας κατ' εφαρμογή του άρθρου 5 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS)(35).".

3) Το κείμενο του άρθρου 23 σημείο 1 αντικαθίσταται από το εξής: "1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3, του κανονισμού (ΕΚ) αριθ. .../2002".

Άρθρο 12

Τροποποίηση της οδηγίας 2001/96/ΕΚ

Η οδηγία 2001/96/ΕΚ τροποποιείται ως εξής:

1) Στο άρθρο 3, η φράση "όπως ισχύουν στις 4 Δεκεμβρίου 2001" αντικαθίσταται ως εξής: "την ενημερωμένη έκδοση".

2) Το άρθρο 14 αντικαθίσταται από τα ακόλουθα: "1. Η Επιτροπή επικουρείται από την Επιτροπή ασφαλείας στη ναυτιλία και πρόληψης της ρύπανσης από τα πλοία (COSS) που ιδρύθηκε βάσει του άρθρου 3 του κανονισμού (ΕΚ) αριθ. .../2002 του Ευρωπαϊκού Κοινοβουλίου και του Συμβουλίου για την ασφάλεια στη ναυτιλία και την πρόληψη της ρύπανσης από τα πλοία (COSS)(36).".

3) Προστίθεται η ακόλουθη παράγραφος στο άρθρο 15: "3. Οι τροποποιήσεις των διεθνών νομοθετημάτων που αναφέρονται στο άρθρο 3 μπορούν να αποκλειστούν από το πεδίο εφαρμογής της παρούσας οδηγίας σύμφωνα με το άρθρο 5 του κανονισμού ΕΚ αριθ. .../2002".

Άρθρο 13

Εφαρμογή

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως ...(37). Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 14

Έναρξη ισχύος

Η παρούσα οδηγία τίθεται σε ισχύ την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 15

Αποδέκτες

Η παρούσα οδηγία απευθύνεται στα κράτη μέλη.

Έγινε στις ...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 365 Ε της 19.12.2000, σ. 280.

(2) ΕΕ C 139 της 11.5.2001, σ. 21.

(3) ΕΕ C 253 της 12.9.2001, σ. 1.

(4) Γνώμη του Ευρωπαϊκού Κοινοβουλίου της 13ης Φεβρουαρίου 2001 (ΕΕ C 276 της 1.10.2001, σ. 44), Κοινή θέση του Συμβουλίου της 27 Μαΐου 2002 (δεν έχει ακόμη δημοσιευθεί στην Επίσημη Εφημερίδα) και Απόφαση του Ευρωπαϊκού Κοινοβουλίου της ... (δεν έχει ακόμη δημοσιευθεί στην Επίσημη Εφημερίδα).

(5) ΕΕ L 247 της 5.10.1993, σ. 19. Οδηγία που τροποποιήθηκε τελευταία από την οδηγία 98/74/ΕΚ (ΕΕ L 276 της 13.10.1998, σ. 7).

(6) ΕΕ L 197 της 18.7.1987, σ. 33.

(7) ΕΕ L 184 της 17.7.1999, σ. 23.

(8) ΕΕ L ...

(9) ΕΕ L 319 της 12.12.1994 σ. 20. Οδηγία που τροποποιήθηκε τελευταία από την οδηγία 2001/105/ΕΚ του Ευρωπαϊκού Κοινοβουλίου και του Συμβουλίου (ΕΕ L 19 της 22.1.2002, σ. 9).

(10) ΕΕ L 157 της 7.7.1995, σ. 1. Οδηγία που τροποποιήθηκε τελευταία από την οδηγία 2001/106/ΕΚ του Ευρωπαϊκού Κοινοβουλίου και του Συμβουλίου (ΕΕ L 19 της 22.1.2002, σ. 17).

(11) ΕΕ L 46 της 17.2.1997, σ. 25. Οδηγία που τροποποιήθηκε τελευταία από την οδηγία 2001/53/ΕΚ της Επιτροπής (ΕΕ L 204 της 28.7.2001, σ. 1).

(12) ΕΕ L 34 της 9.2.1998, σ. 1. Οδηγία που τροποποιήθηκε τελευταία από την οδηγία 1999/19/ΕΚ της Επιτροπής (ΕΕ 83 της 27.3.1999, σ. 48).

(13) ΕΕ L 144 της 15.5.1998, σ. 1. Οδηγία που τροποποιήθηκε τελευταία από την οδηγία 2002/25/ΕΚ της Επιτροπής.

(14) ΕΕ L 188 της 2.7.1998, σ. 35.

(15) ΕΕ L 138 της 1.6.1999, σ. 1.

(16) ΕΕ L 332 της 28.12.2000, σ. 81.

(17) ΕΕ L 136 της 18.5.2001, σ. 17.

(18) ΕΕ L 13 της 16.1.2002, σ. 9.

(19) ΕΕ L ...

(20) ΕΕ L 184 της 17.7.1999, σ. 23.

(21) ΕΕ L ...

(22) ΕΕ L ...

(23) ΕΕ L ...

(24) ΕΕ L 184 της 17.7.1999, σ. 23.

(25) ΕΕ L ...

(26) ΕΕ L 184 της 17.7.1999, σ. 23.

(27) ΕΕ L ...

(28) ΕΕ L 184 της 17.7.1999, σ. 23..

(29) ΕΕ L 188 της 2.7.1998, σ. 35.

(30) ΕΕ L ...

(31) ΕΕ L 184 της 17.7.1999, σ. 23.

(32) ΕΕ L ...

(33) ΕΕ L 184 της 7.7.1999, σ. 23.

(34) ΕΕ L ...

(35) ΕΕ L ...

(36) ΕΕ L ...

(37) Δώδεκα μήνες από την έναρξη ισχύος της οδηγίας.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στο πλαίσιο της διαδικασίας συναπόφασης (άρθρο 251 ΣΕΚ), το Συμβούλιο κατέληξε, στις 26 Μαρτίου 2002, σε πολιτική συμφωνία για την τροποποίηση των οδηγιών για την ασφάλεια στη ναυτιλία και την πρόληψη της ρύπανσης από τα πλοία ως επακόλουθο της σύστασης της ενιαίας επιτροπής για την ασφάλεια της ναυτιλίας και πρόληψης της ρύπανσης από τα πλοία (COSS)(1). Μετά την αναθεώρηση του κειμένου από τους Γλωσσομαθείς Νομικούς, το Συμβούλιο καθόρισε την κοινή θέση του στις 27 Μαΐου 2002.

Για να καθορίσει τη θέση του, το Συμβούλιο έλαβε υπόψη τη γνώμη που διατύπωσε το Ευρωπαϊκό Κοινοβούλιο σε πρώτη ανάγνωση στις 13 Φεβρουαρίου 2001(2), τη γνώμη της Οικονομικής και Κοινωνικής Επιτροπής(3) και τη γνώμη της Επιτροπής των Περιφερειών(4).

Η πρόταση αυτή συνδέεται στενά με την πρόταση κανονισμού για τη σύσταση Επιτροπής ασφαλείας στη ναυτιλία και πρόληψης της ρύπανσης από τα πλοία (COSS) και για την τροποποίηση των κανονισμών για την ασφάλεια στη ναυτιλία και την πρόληψη της ρύπανσης από τα πλοία (έγγρ. 7100/02 MAR 38 CODEC 334). Οι στόχοι των δύο αυτών νομοθετικών πράξεων είναι παρόμοιοι:

- Να απλουστεύσουν τις διαδικασίες επιτροπής, αντικαθιστώντας τις διάφορες επιτροπές που συστάθηκαν δυνάμει της κοινοτικής νομοθεσίας περί ναυτιλιακής ασφάλειας και πρόληψης της ρύπανσης από τα πλοία, από μία και μόνη επιτροπή, την Επιτροπή Ασφάλειας στη Ναυτιλία και Πρόληψης της Ρύπανσης από τα Πλοία (COSS).

- Να επιταχυνθεί και να απλουστευθεί η ενσωμάτωση των διεθνών κανόνων στην κοινοτική νομοθεσία.

Ωστόσο, σύμφωνα με την αρχή της τυπικής αντιστοιχίας, ενώ ο Κανονισμός, ο οποίος συνιστά την COSS και καθορίζει τις διαδικασίες εκπλήρωσης των καθηκόντων της, τροποποιεί τους σχετικούς κανονισμούς προκειμένου να ληφθεί υπόψη η σύσταση της COSS και να διευκολυνθεί η επακόλουθη ενημέρωσή τους, η ανά χείρας πράξη τροποποιεί τις σχετικές οδηγίες στον τομέα της ασφάλειας της ναυτιλίας και της πρόληψης της ρύπανσης από τα πλοία.

II. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Λόγω των τεχνικών χαρακτηριστικών της πρότασης καθώς και του ότι οι αρχές για την εφαρμογή της καθορίζονται στην πρόταση κανονισμού, η παρούσα κοινή θέση του Συμβουλίου είναι όμοια με τη θέση του για τον Κανονισμό. Η θέση αυτή περιέχεται στο έγγραφο 7100/02 MAR 38 CODEC 334 ADD 1.

III. ΑΛΛΑΓΕΣ

Ακολουθώντας προσέγγιση παρόμοια προς την προσέγγιση που ακολούθησε στην κοινή θέση του σχετικά με τον Κανονισμό, το Συμβούλιο τροποποίησε την περιγραφή του πεδίου εφαρμογής των οδηγιών που καλύπτονται από την πρόταση προκειμένου να συμπεριληφθεί η ρύπανση από τα πλοία. Ωστόσο, το Συμβούλιο συμμερίζεται την άποψη της Επιτροπής ότι η προστασία του θαλάσσιου περιβάλλοντος καλύπτεται από τη νομοθεσία για το περιβάλλον και ότι, συνεπώς, δεν θα πρέπει να γίνει αναφορά στον τομέα αυτόν.

Η κοινή θέση περιέχει μερικές ακόμη τροποποιήσεις της σε σχέση με την πρόταση της Επιτροπής. Η περιγραφή του σκοπού της Οδηγίας (άρθρο 1) τροποποιήθηκε ελαφρά προκειμένου να διευκρινισθεί η αναφορά στην επικαιροποίηση της κοινοτικής νομοθεσίας και να ευθυγραμμισθεί η διατύπωση της με την αντίστοιχη διάταξη του Κανονισμού. Τέλος, εισήχθησαν ορισμένες τροποποιήσεις αυστηρά τεχνικού χαρακτήρα προκειμένου να ληφθεί υπόψη η πλέον πρόσφατη κοινοτική νομοθεσία στον τομέα της ναυτιλίας.

(1) Η Επιτροπή υπέβαλε την τροποποιημένη πρότασή της στις 27 Δεκεμβρίου 2001 (έγγρ. 5118/02 MAR 1 CODEC 11).

(2) ΕΕ C 276 της 1.10.2001, σ. 42.

(3) ΕΕ C 139 της 11.5.2001, σ. 21.

(4) ΕΕ C 253 της 12.9.2001, σ. 1.